James Bond: Vyhliadka na smrť

***James Bond: Vyhliadka na smrť*** alebo ***Vyhliadka na smrť*** () je britsko-americký špionážno-akčno-dobrodružný triler z roku 1985, ktorý režíroval John Glen. Ide o v poradí štrnástu oficiálnu bondovku v ktorej hlavnú úlohu agenta 007 hrá Roger Moore po siedmykrát. Kniha poviedok *For Your Eyes Only* je ôsma bondovka od Iana Fleminga, bola vydaná v roku 1960 spolu s ďalšími piatimi poviedkami, ktorej *From a View to a Kill* bola druhu v poradí.

## Dej
V sibírskej chumelici zachránil Bond (Roger Moore) z mŕtveho tela agenta 003 špeciálny mikročip. Ako sa mohol tento čip, ktorý vyvíjali iba v Británii, ocitnúť na Sibíri? Niekto zo spoločnosti, ktorú nedávno prevzal priemyselník Max Zorin (Christopher Walken), ho musel Rusom odovzdať. Bond Zorina a jeho milenku May Day (Grace Jones) prešetril a zistil, že obaja sú produktami nacistických pokusov a zničením časti Kalifornie chcú ovládnuť svetový trh s mikročipmi. Pri misiách sa Bond zoznámil s geologičkou Stacey Sutton (Tanya Roberts), ktorá mu dosť pomohla.

## Fakty a zaujímavosti
* Natáčalo sa vo Francúzsku, Anglicku, USA, Švajčiarsku, na Islande a v Pinewood Studios v Londýne.
* Posledný film pre Lois Maxwell v roli Miss Moneypenny.
* Film sa začal nakrúcať 3. augusta 1984.
* Kvôli filmu bola postavená zmenšená replika vrchnej časti mostu Golden Gate.

## Postavy
* **Max Zorin**: nesmierne bohatý a výnimočne inteligentný priemyselník, ktorý bol po mnohé roky agentom KGB. Rozhodol sa ale osamostatniť a vymyslel plán, ako vymazať z povrchu Zeme kalifornský Silicon Valley, kde sa vyrába väčšina svetovej produkcie mikročipov. Za jeho kultivovaným správaním sa však skrývalo desivé tajomstvo psychopata. Zorin bol výsledkom nacistických genetických pokusov a biologickým netvorom / zrúdou.
* **Stacey Sutton**: geologička, ktorá pracovala pre kalifornský štátny úrad pre dohľad nad naftárskymi a banskými spoločnosťami, Bondovi poskytla neoceniteľné a dôležité služby pri zozplietaní podrobností Zorinovho plánu. Ten mal v úmysle nechať v jednej zo svojich baní vybuchnúť bombu, a tak spôsobiť katastrofálne zemetrasenie, ktoré by spôsobilo likvidáciu nie len miestneho priemyslu.
* **May Day**: produkt rovnakého genetického a názorového programu ako Zorin. Bola rodeným zabijakom a preborníčkou v bojových umeniach. Táto komplikovaná osobnosť si však zachovala aspoň štipku ľudskosti.
* **Dr. Mortner**: génius zla, pomáhajúci Zorinovi, bol lekárom v nacistickom koncentračnom tábore. Venoval sa vstrekovaniam steroidových injekcií tehotným ženám a pokúšal sa vytvárať výnimočné bytosti. Všetky takto vytvorené deti boli však talentované, ale súčasne psychotické.
* **Skarpin**: šéf Zorinovej ochranky bol takmer rovnako zlý ako jeho šéf.
* **Sir Godfrey Tibbett**: tréner koní a súčasne i agent MI6, sprevádzal Bonda v prestrojení za šoféra. Táto akcia sa preňho skončila bohužiaľ tragicky, zomrel zaškrtením v aute.

## Galéria

Súbor:Zorin industries.svg|Logo Zorinovej firmy Z. Industries.
Súbor:1985 - A View To A Kill - Roger Moore - R11 Taxi.jpg|Ukážka Renaultu, ktorý bol vo filme rozpolený.
Súbor:Film prop at Amberley Working Museum - geograph.org.uk - 1245621.jpg|Filmová rekvizita banského vozíka.


## Referencie

## Iné projekty

## Externé odkazy
* ''James Bond: Vyhliadka na smrť'' na oficiálnej stránke 
* 
* 
* 
* 
* ''James Bond: Vyhliadka na smrť'' v MGM 
* ''James Bond: Vyhliadka na smrť'' v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1985
Kategória:Britské filmy
Kategória:Filmy USA